**המחלקה לחינוך**

(סימן מחשב 129)

מטרת הלימודים

המחלקה לחינוך מציעה תכנית לימודים מרתקת לתואר ראשון הנשענת על יסודות מתחומי מדעי הלמידה, מחשבת החינוך והיבטים פסיכולוגיים וסוציולוגיים של הפרט והחברה. תלמידי המחלקה זוכים להיכרות רחבה עם מבנה החברה והחינוך בישראל ועם ידע עדכני על תהליכים ארגוניים, אישיים והתפתחותיים בתוך מערכת החינוך ומחוץ לה. לצד המפגש האקדמי עם נושאים אלו, בוגרינו רוכשים מיומנויות למידה מתקדמות ונהנים מסביבה תומכת המאפשרת פיתוח זהות אישית ומקצועית והבנה מורכבת של הבעיות החברתיות עמן מתמודדים אנשי חינוך. בוגרינו עוסקים במגוון תפקידים במערכת החינוך הפורמלית והבלתי פורמלית, כולל תפקידי ניהול, הדרכה, פיתוח תכניות ומחקר. הלימודים במחלקה מהווים בסיס לתארים מתקדמים במגוון תחומים. ניתן להירשם ללימודים במחלקה במסגרת דו-מחלקתית (בשילוב עם מחלקה נוספת) או כחטיבה (כחלק מלימודים רב תחומיים). תלמידים מצטיינים יוכלו להרחיב את הלימודים במחלקה לאחר השנה הראשונה.

**מבנה הלימודים**

* תכנית דו-מחלקתית
* תכנית מחלקה ראשית
* חטיבת לימודים מורחבת

תכנית הלימודים –חטיבה (28 נק"ז)

תכנית זו מיועדת לתלמידים הבוחרים בתוכנית מחלקה ראשית במחלקה אחרת וגם לתלמידים הלומדים במחלקה ללימודים רב- תחומיים (147).

 על התלמידים ללמוד את הקורס מבוא לשיטות מחקר כמותיות בחינוך ועוד שני קורסים מתוך שלושת קורסי המבוא הנוספים (18 נק"ז) את יתרת הנקודות (10 נק"ז) ניתן לבחור מקורסי הבחירה של שנים א', ב', ג'.

שנה א'

קורסי חובה

|  |  |  |  |  |  |  |
| --- | --- | --- | --- | --- | --- | --- |
| סמסטר | סה"כ נקודות | סה"כ שעות | שעות תרגול | שעות | שם הקורס | מס' הקורס |
| א' + ב' | 6 | 33 | 11 | 22 | \*מבוא לשיטות מחקר כמותיות בחינוך | 1291102112911721 |
| א' + ב' | 6 | 33 | 11 | 22 | \*\* מבוא למחשבת החינוך | 1291225112912261 |
| א' + ב' | 6 | 33 | 11 | 22 | \*\* מבוא לפסיכולוגיה של החינוך | 1291103112911921 |
| א' + ב' | 6 | 33 | 11 | 22 | \*\* מבוא לסוציולוגיה של חינוך | 1291237112912381 |

**\* כל הסטודנטים הלומדים במחלקה לחינוך מחויבים ללמוד את הקורס "מבוא לשיטות מחקר" במחלקה לחינוך, להוציא סטודנטים הלומדים חינוך ופסיכולוגיה או חינוך וסוציולוגיה.**

 **\*\* כל הסטודנטים הלומדים חטיבה בחינוך נדרשים ללמוד את שניים מקורסי המבוא הנוספים. חובה ללמוד בשנה א' לפחות קורס אחד מקורסים אלו, את הקורס השני ניתן ללמוד בשנה ב'.**

# \*\*\* קורס חובה סדנת קריאה וכתיבה – פקולטית, הקורס הוא חלק מן הלימודים הכללים של הסטודנט.

# חובה על תלמידי שנה א, להירשם לקורס בסמסטר ב' תשע"ט.

# מס' הקורס הוא 151-1-0008.

**את יתרת נקודות הזכות (10 נק"ז) יש להשלים מתוך היצע קורסי הבחירה במחלקה.**

 תנאי מעבר לשנה ב'

ציון סופי של 70 לפחות בקורס מבוא לשיטות מחקר כמותיות ובקורס מבוא נוסף, ציון מעבר בבחינות הוא 56.

אם נלמד רק קורס מבוא אחד בשנה א' יש להשלים את הקורס השני בשנה ב' בציון סופי של 70 לפחות.

3. תלמידים שנכשלו (קיבלו ציון סופי פחות מ- 70) פעמיים באותו קורס חובה, לא יוכלו להמשיך את

לימודיהם במחלקה לחינוך.

הערות כלליות לכלל הסטודנטים:

1. נוכחות התלמידים בקורס או בפגישות סמינר היא חובה, אלא אם נקבע אחרת ע"י המרצה. המרצה נדרש לבדוק את נוכחות התלמידים בשיעור\*.

2. במידה ומדובר בקורס או סמינר שנתי תלמידים חייבים ללמוד את שני חלקי הקורס או הסמינר באותה שנת לימודים, הציון ידווח בסוף השנה לאחר מילוי כל מטלות הקורס .

3. תאריך אחרון להגשת עבודת סמינר הוא 30 בספטמבר של אותה שנה בה נלמד הקורס. שינוי מועד זה בסמכות ועדת ההוראה של המחלקה בלבד.

4. בעת הגשת עבודת סמינר על התלמידים להשאיר ברשותם עותק גיבוי ולקבל אישור הגשה ממזכירות המחלקה.

5. תאריך אחרון להגשת עבודות רגילות הוא 5 שבועות מסיום הסמסטר.

6. תאריך אחרון להגשת בקשה למועד ד' הוא שבוע מיום החשיפה האחרון של הבחינה במועד ג'.

\*סטודנט רשאי להיעדר בסמסטר, בשל "אירוע מזכה" מ-30% מכלל השיעורים בכל קורס שחלה בו חובת נוכחות. אירוע מזכה נקבע על פי תקנון הבחינות. סעיף 27 תתי סעיפים ב'-ח'.

**דרישות קורסים**

1. ציון מעבר בבחינות הוא 56. כישלון בבחינה יגרום להפסקת לימודים בקורס.

2. עבודת בית בקורס חובה שמשקלה 30% או יותר בחישוב הציון השנתי, תחשב כבחינה.

**חזרה על קורסים**

1. תלמידים שלא נכשלו בקורס אך רוצים לשפר את הציון על-ידי חזרה על קורס, יוכלו לעשות זאת רק לגבי קורסי חובה (ולא לגבי קורסי בחירה או סמינרים).

 2. תלמידים המבקשים לחזור על קורס חובה, יחזרו על הקורס במלואו ולא על חלק ממנו.

 3. חזרה על קורס תהיה אך ורק בשנה עוקבת.

**סיום חובות לב.א.**

1. תלמידים המבקשים לסיים את חובותיהם לתואר ב.א. יודיעו על כך למזכירות המחלקה עד ה- 20 בדצמבר של אותה שנה וימלאו את הטפסים המתאימים לכך.

2. על מנת לקבל את התואר יש להגיע לממוצע של 65 לפחות.

**חובה עליך לקרוא את פרק תקנון הפקולטה לתואר ראשון**